– Усё пачалося яшчэ ў 2012 годзе. Спачатку гэта былі невялікія лакальныя спаборніцтвы, якія ладзіліся на базе студэнцкага інтэрната. Потым разам з сябрам падалі заяўку на “Найлепшы моладзевы праект” – так з’явілася Адкрытая інтэлектуальная ліга БДУ. Яна праводзіцца раз у месяц і аб’ядноўвае студэнтаў амаль з усіх факультэтаў нашага ўніверсітэта. Мы вырашылі не спыняцца на дасягнутым, а пашырыць маштаб спаборніцтваў, каб збіраць разам аматараў інтэлектуальных гульняў з усёй краіны. Гэта атрымалася! На такім узроўні ўжо праводзіцца трэці фестываль. Да нас прыехалі прадстаўнікі з абласных цэнтраў, а таксама з Ліды, Пінска. У гэтым годзе атрымалі падтрымку з боку Беларускай лігі інтэлектуальных камандаў. Наш турнір па “Што? Дзе? Калі?”, які пройдзе заўтра, дасць магчымасць пяці найлепшым камандам у маі паўдзельнічаць на студэнцкім чэмпіянаце рэспублікі.